
Ministru kabineta noteikumi Nr. 157
Rīgā 2025. gada 18. martā (prot. Nr. 11 2. §)
Grozījumi Ministru kabineta 2009. gada 25. augusta noteikumos Nr. 950 "Nelaimes gadījumu darbā izmeklēšanas un uzskaites kārtība"
Izdoti saskaņā ar Darba aizsardzības likuma 13. panta pirmo daļu un Valsts aizsardzības dienesta likuma 30. panta trešo daļu
· Izdarīt Ministru kabineta 2009. gada 25. augusta noteikumos Nr. 950 "Nelaimes gadījumu darbā izmeklēšanas un uzskaites kārtība" (Latvijas Vēstnesis, 2009, 137. nr.; 2013, 250. nr.; 2020, 16., 108B. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Darba aizsardzības likuma 13. panta pirmo daļu un Valsts aizsardzības dienesta likuma 30. panta trešo daļu".
· 2. Izteikt 3. punktu šādā redakcijā:
· "3. Atbilstoši šiem noteikumiem izmeklē un uzskaita nelaimes gadījumus, kas notikuši ar nodarbināto vai jebkuru citu personu, kura faktiskos apstākļos uzskatāma par nodarbināto, tai skaitā ar personām ražošanas vai mācību prakses laikā un personām, kuras tiek nodarbinātas saskaņā ar tiesas nolēmumu vai prokurora priekšrakstu par sodu, ar citiem darba ņēmējiem, kuri atbilstoši Darba aizsardzības likumam nav nodarbinātie, bet kuri saskaņā ar valsts sociālās apdrošināšanas jomas normatīvajiem aktiem ir pakļauti apdrošināšanai pret nelaimes gadījumiem darbā un arodslimībām, kā arī ar valsts aizsardzības civilā dienesta veicējiem (turpmāk – cietušais)."

